Naturreservatet omfatter den nordlige og vestlige delen av Fiskumvannet; og kantsonen og et større areal på Hegstadmyra er inkludert i reservatet. Fiskumvannet er en grunn, forholdsvis næringsrik innsjø preget av landbrukslandskapet rundt. Rødlistede arter som knekkand, bergand og lappfiskand hekker her, og kortnebbgåsa raster her under trekket til og fra Svalbard.